கேள்வி: கானூரி இலட்சுமண ராவ் - தனிப்பட்ட வாழ்க்கை மற்றும் கல்வி பற்றி நீங்கள் என்ன அறிந்துள்ளீர்கள்?
பதில்: ராவ் ஆந்திரப் பிரதேசம் கிருஷ்ணா மாவட்டம் கன்கிபாடு என்ற சிற்றூரில் ஒரு நடுத்தர வர்க்க பிராமண விவசாய குடும்பத்தில் பிறந்தார். இவரின் தந்தை ஒரு கிராம அலுவலர் ஆவார். ராவ் தனது ஒன்பதாவது வயதிலேயே தந்தையை இழந்தார். பள்ளிக்கூடத்தில் விளையாடும்போது அடிபட்டு ஒரு கண்ணில் பார்வையையும் இழந்தார். இவர் சென்னை மாநிலக் கல்லூரி, சென்னை இடைநிலை (+2) படிப்பைப் படித்தார். அடுத்து தனது இளங்கலைப் பொறியியல் பட்டத்தை கிண்டி பொறியியல் கல்லூரியில் முடித்தார். மேலும் கிண்டி பொறியியல் கல்லூரியில் பொறியியலில் முதுகலைப் பட்டம் பெற்ற முதல் மாணவர் எனும் பெருமை இவருக்கு உண்டு. இவர் 1939 இல் தனது முனைவர் பட்டத்தை ஐக்கிய இராச்சியம் பர்மிங்காம் பல்கலைக்கழகத்தில் பெற்றார் .
கேள்வி: கானூரி இலட்சுமண ராவ் - அங்கிகாரங்கள் பற்றி நீங்கள் என்ன அறிந்துள்ளீர்கள்?
பதில்: பாசனத் திட்டப் பணிகளில் பங்களித்ததற்காக ராவுக்கு 1963 ஆம் ஆண்டு பத்ம பூசண் வழங்கப்பட்டது. இவர் மின்சக்தி மற்றும் நீர்ப்பாசன மத்திய வாரியத்தின் தலைவராக இருந்தார். மேலும் 1958-59 மற்றும் 1959-1960 ஆகிய ஆண்டுகளில் அகில இந்திய பொறியாளர்கள் சங்கத்தின் தலைவராக இருந்தார் . இவர் 1957-61 மற்றும் 1961-65 இல் பன்னாட்டு மண் இயக்கவியல் மற்றும் புவித்தொழில்நுட்பப் பொறியியல் சங்கத்தின் (ஆசியா) துணைத் தலைவராக இருந்தார். 1960 ல் ஆந்திரப் பல்கலைக்கழகம் அறிவியல் துறையில் டாக்டர் பட்டம் பெற்றார். அவர் 1968 இல் பொறியியல் துறையில் இந்திய தொழில்நுட்பக் கழகம் ரூர்க்கி டாக்டர் பட்டம் பெற்றார் .
கேள்வி: கானூரி இலட்சுமண ராவ் - பொறியியல் தொழில் பற்றி தகவல் சொல்.
பதில்: இவர் யங்கோன் மற்றும் மியான்மர் பேராசிரியராக பணிபுரிந்தார். தன் முனைவர் பட்டத்தை முடித்த பின்னர் ஐக்கிய இராச்சியத்தில் உதவி பேராசிரியராக பணிபுரிந்தார். இவர் ''கட்டப் பொறியியல் மற்றும் வலிவூட்டிய கற்காரை'' என்ற ஒரு நூலை எழுதினார். இந்தியா திரும்பிய பின்னர், இவர் சென்னை அரசாங்கத்தில் வடிவமைப்புப் பொறியாளராக பணியாற்றினார். 1950 இல் புது தில்லி வித்யூத் ஆணையத்தின் நிருவாகியாக (வடிவமைப்பு) பதவி வகித்தார். 1954 இல் தலைமை பொறியியலாளராக பதவி உயர்வு பெற்றார். இவர் தன் சுயசரிதையை ''தி குசேக்ஸ் கேண்டிடேட்'' என்ற பெயரில் எழுதியுள்ளார்.